**US M E R N E N I A**

**platné od 16.9. 2020**

**Zelená fáza:**

* V škole nie je žiaden podozrivý žiak, alebo zamestnanec.
* V škole je jeden alebo viac detí alebo zamestnancov podozrivých z ochorenia na COVID-19 ale ani jeden žiak/zamestnanec nie je pozitívny.

Žiaka alebo zamestnanca môže určiť ako podozrivého jedine miestne príslušný RÚVZ alebo všeobecný lekár.

**Zamestnanci:**

* **Predkladajú po každom prerušení dochádzky do zamestnania v trvaní viac ako tri po sebe nasledujúce dni (vrátane víkendov a sviatkov)** písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie.
* PZ/OZ **majú odporučené nosiť rúško alebo ochranný štít** pri výkone výchovno-vzdelávacieho procesu, v ostatných prípadoch nosia rúško alebo ochranný štít v súlade s aktuálnymi opatreniami ÚVZ SR.
* **V triedach zabezpečia časté vetranie.**

**Zákonný zástupca:**

* **Nevstupuje** do budovy školy
* **Predkladá po každom prerušení dochádzky žiaka do základnej školy v trvaní viac ako tri po sebe nasledujúce dni (vrátane víkendov a sviatkov)** písomné vyhlásenie zákonného zástupcu o bezinfekčnosti. **Pri prerušení viac ako päť pracovných (víkendy a sviatky sa nezapočítavajú) dní** z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast.

**Žiaci:**

* Nosia rúško všade vo vnútorných priestoroch základnej školy, okrem svojej triedy (1.stupeň), kde prebieha výchovno-vzdelávací proces, ak nie je určené inak z nariadenia ÚVZ SR. Žiaci 5. až 9. ročníka nosia rúška aj v triede.